དེ་ནས་མི་འདྲ་བ་གཅིག་ལ་ངོས་ཀྱིས་ངོ་ཤེས་པའི་འཇར་མན་གྱི་ཡི་ཤེས་བླ་མ་ཞིག་ཡོད།ཁོང་གིས་ངོས་ལ་དེང་སང་ཡུ་རོབ་ནང་དུ་དེང་དུས་ཀྱི་ཚན་རིག་སོགས་ཀྱི་ཤེས་ཡོན་ཡོད་མཁན་ཚོར་དཀོན་མཆོག་འགྲེལ་བཤད་བྱེད་རྒྱུ་ཧ་ཅང་ཁག་པོ་འདུགསངས་རྒྱས་པའི་ཆོས་ཀྱི་འགྲོ་སྟངས་དེ་མིའི་བློ་ལ་འབབ་པོ་བྱེད་ཀྱི་འདུག་ཅེས་ཟེར།སྤྱིར་ཁམས་དང་མོས་པ་མི་འདྲ་བ་ཡོང་གི་རེད།ང་ཚོ་བོད་རིགས་ནང་དུ་ཆ་བཞག་ནའང་ཕལ་ཆེར་ལོ་བཞི་བརྒྱ་ལྷག་ཅིག་གི་ནང་དུ་ཁ་ཆེའི་ཆོས་བྱེད་མཁན་གང་འཚམ་བྱུང་ཡོད།དུས་རབས་༢༠པའི་ནང་དུ་ཡེ་ཤི་ཆོས་བྱེད་མཁན་ཡང་བྱུང་ཡོད་པ་རེད།དེང་སང་དུས་རབས་༢༡པའི་ནང་དུ་དེ་སྔ་ནང་པའི་ཆོས་མ་དར་སའི་ལུང་པ་ལ་སོ་སོའི་ཕ་མེས་ཀྱི་ཆོས་དེ་རྒྱུ་མཚན་རྩད་གཅོད་བྱས་ན་ཆེན་པོ་བཤད་རྒྱུ་མེད་པར་ང་རང་ཚོས་ཀྱང་དཀོན་མཆོན་མཁྱེན་ཟེར་དུས་ཧ་ཅང་འདོམས་བདེ་བོ་ཡོད་པ་ལྟ་བུ་རེད།དེ་ལྟ་བུ་ཡོང་བས་ཡིད་མ་ཚིམས་པར་རྩད་གཅོད་དང་བརྟག་དཔྱད་བྱེད་མཁན་ཚོར་སྤྱིར་སངས་རྒྱས་པའི་ཆོས་དང་ཡང་སྒོས་ནཱ་ལེནྡྲའི་མཁས་དབང་ཚོས་གསུངས་པའི་ལེགས་བཤད་དེ་དག་མཐོང་ཡོང་དུས་རྒྱུ་མཚན་གཅིག་ནས་གཉིས་སུ་བགྲངས་ནས་བཤད་རྒྱུ་ཡོད་པ་ཞིག་དང་།མཐར་མངོན་སུམ་མྱོང་བའམ་མཐོང་བ་མངོན་གྱུར་ལ་གཏུགས་ནས་བཤད་རྒྱུ་ཡོད་པ་ཞིག་ཆགས་ཡོད་པས་དེ་མི་འདྲ་བ་ཞིག་ཆགས་ཡོད།ཅེས་སོགས་ཆོས་འདོད་དང་མི་འདོད་གང་ཞིག་བྱེད་མིན་དང་།ཁ་གཏོང་བ་གང་ཡིན་ཡང་སོ་སོའི་རང་དབང་རེད་ཅེས་སོགས་བཀའ་སློབ་སྩལ་རྗེས་རྡོ་རྗེ་གཅོད་པའི་བཤད་ལུང་འཕྲོ་སྐྱོང་མཛད་པ་དང་།